شەفەق نیوز/ زانایلیگ هۊشداری کردن ک "تا ئیسە پەتاگە تەواو نەۊیە" و کشوەر ئەوروپا شایەت بکەفێدە وەر شەشەم شەپۆل کۆڤید-١٩،  وەگورەی رووژنامەی "گاردیان".
وەزیرەیل بەریتانیا کەفتنە وەر توومەتەیلیگ لە پشتگوشخستن پەتاگە  دۊای پۊچەڵکردن بەرنامەی چەودێریکردن ڤایرۆس کۆرۆنا لە ئاست وڵاتەگە، ک زانایلە وتن: ئی کارە زەرەد پۊل فرەیگ وەماوەی درۊژیگ بەێد.
یەیش لەو وەختە تیەێد ک شمارەیل زیاێیگ لە بڕیگ وڵات هیشت بڕیگ لە پسپۆڕەیل مەزەنە بکەێد ک ئەوروپا شایەت کەفتیەسە سەرەتای شەشەم شەپۆل لە پەتای کۆڤید-١٩،  و بەشیگیش لە ئۆمیکرۆن.
ستیڤن گریفین پسپۆڕ ڤایرۆس لە زانکۆی لیدز وت: ئەو پڕیارەیلە ک پەیوەندی وە چەودێریکردن کۆڤید-١٩ دیرێد، ئەوەخا توانای وڵاتەگە لە رەفتار و گونجیان وەرد پەتاگە و شەپۆلەیل ئایندە کەمەو کەێد.
وتیش: بڕیارەیل سیاسی ئەو راسیە خەێدە پشتگووش ک پەتاگە کۆتایی نەهاتیە، و ئەوەسا لە رەوشیگ ئاڵشتبۊ مینیمن لەباوەت ئەو مقەیەتیکردنە وەرانوەر پەتاگە و ئەوزەڵکردن ڤایرۆسەگە،  ئی کارە فرە دۊرترە لەوەگ زانا بکەفێدە بندروسی.
